IQela loFundo-nzulu le-Imperani Ficksburg.
ziihektare ezili-1 510.
Kungani ungalinywanga umhlaba olimekayo?
Umhlaba ngowamaqela abantu ngoko ke akululanga ukufumana imali yokuqalisa ngomsebenzi wemveliso.
IQela loFundo-nzulu lidibana kaninzi kangakanani?
IQela loFundo-nzulu lethu lidibana qho ngenyanga nganye ukuze libambe iingxoxo malunga nenkqubo yengqolowa kanti lidibana qho emva kweenyanga ezimbini malunga nenkqubo yombona.
Luncedo luni olufumaneka ngokuba lilungu leQela loFundo-nzulu?
Ngoku siyakwazi okwenzeka kwishishini lezityalo eziziinkozo kwaye siyazi nangamathuba afumaneka kwezolimo. Sinenkqubo yenkxaso esingqiyama ngayo xa kukho ingxaki.
Ingaba ikhona intsebenziswano phakathi kweQela loFundo-nzulu necandelo elirhweba ngokufama?
Ngamanye amaxesha siyadibana nabalimi abathile abarhwebayo kwiifandesi ngolo hlobo sizive siyinxalenye yoluntu olubanzi lwamafama.
Ingaba uyafuna ukudibana neQela loFundo-nzulu labalimi abarhwebayo kwaye kutheni ucinga ukuba oko kubalulekile?
Kubalulekile ukuba thina njangabalimi sithethe ngelizwi elinye. Umlimi osahlumayo usendleleni yokuba ngumlimi orhweba ngokutya. Ukuqalisa kunye, ukuthetha kunye nokunikana inkxaso kuya kubomeleza bonke abalimi.